Novi fizički obračun dogodio se između pripadnika HDZ-a i Mosta. Božo Petrov je na svom službenom Facebook profilu kasno sinoć objavio status. “Ni fizički napadi nas neće zaustaviti”, naslovio je dulju objavu u kojoj je objasnio tko je koga napao. Ovo su još neki fizički okršaji u kojima su sudjelovali mostovci, a najčešće i HDZ-ovci.

1. Napad na Maria Božurića

“Danas je u popodnevnim satima napadnut naš član, kandidat VI. izborne jedinice Mario Božurić. Napao ga je predsjednik HDZ-ovog ogranka Gornja Bučica u Glini, Zvonko Hrgović i pritom mu, na svu sreću, uspio nanijeti samo lakše tjelesne ozljede.

Jedini i isključiv motiv napada jest javno političko djelovanje gospodina Božurića, čime se suprotstavio HDZ-ovim moćnicima koji godinama upravljaju tim područjem. Drugim riječima, njegov jedini „krimen“ jest želja za pravednijim, sigurnijim i stabilnijim rodnim krajem i Hrvatskom u cjelini.

Nažalost, ovo nije prvi put da se Mostovi članovi suočavaju s fizičkim prijetnjama i napadima, što ne isključuje i mene osobno. Očekujemo osudu napada od vrha HDZ-a, kao i da se ograde od ovakvih sramotnih poteza njihovih članova. Ovim putem pozivam sve političke aktere na fer kampanju i sučeljavanje argumentima, a ne šakama. Ne možete i nećete nas uplašiti”, objavio je Petrov na svojoj facebook stranici.

[NI FIZIČKI NAPADI NEĆE NAS ZAUSTAVITI]Danas je u popodnevnim satima napadnut naš član, kandidat VI. izborne jedinice… Posted by Božo Petrov on 20. kolovoza 2016

2. Čovjek blizak HDZ-u napao čelnika liste koja uživa potporu Mosta

“U Vrgorcu, gdje Nezavisna lista mladih koja uživa punu potporu Mosta, na njenog čelnika Antu Pranića, u lokalnom kafiću grubo je nasrnuo i fizički ga ozljedio brat čelnika vrgoračkog HDZ-a, Mate Primorac, ujedno i novinar Slobodne Dalmacije”, napisao je Petrov na Facebooku.

Ali na onom našem kraju ne kriju se udarci pepeljarom, gušenja ili gaženja automobilom, ovo su sve redom nabrojani istiniti događaji, na našem se kraju batine krije predana borba do zadnjeg atoma snage, za bolju Hrvatsku i za čiste račune u našim sredinama. Ideju Mosta nećete spriječiti nikakvom silom, samo ćete na njoj polomiti zube”, zaključio je svoju objavu čelnik Mosta.

[IDEJU MOSTA NEĆETE SPRIJEČITI NIKAKVOM SILOM – SAMO ĆETE NA NJOJ POLOMITI ZUBE]Posljednjih šest mjeseci, kako bi… Posted by Božo Petrov on 19. svibnja 2016

3. Tučnjava zbog predizbornih plakata

“Dogodilo se nešto nezabilježeno u predizbornim kampanjama – fizički napad i ozljeđivanje uglednog zagrebačkog odvjetnika, člana HDZ-a dok je lijepio plakate i to od petog na listi MOST-a koji tvrdi da su oni ‘treći put’ i nekakava uljuđena građanska varijanta”, rekao je u prošloj predizbornoj kampanji Željko Reiner.

Govoreći o Mostovoj ovjerenoj izjavi kako neće ni s kim koalirati, Reiner im je poručio: “Ja bih im savjetovao da radije kod bilježnika ovjere kako se neće više služiti fizičkim nasiljem protiv političkih neistomišljenika”. Prozvani član Mosta Josip Jelić kazao je kako se dogodilo upravo suprotno, što će i pokazati snimke sigurnosnih kamere.

4. Napad na Ivana Kovačića

Omiškog gradonačelnika Ivana Kovačića, koji je bio i saborski zastupnik Mosta u prošlom sazivu, netko je u lipnju prošle godine u razmaku od pet minuta dva puta pokušao pregaziti automobilom. Prvi je put Kovačić izbjegao nalet vozila, a drugi mu je puta zakvačio desnu ruku. Prema medijskim izvještajima, Kovačiću je pružena pomoć u splitskom KBC, te mu je stavljen gips. Sve se odigralo oko 10 sati u samom središtu grada, no nikakva prijava na kraju nije podnesena. U stalnim je i dramatičnim sukobima s čelnikom lokalnog HDZ-a.